รัฐบาลไทย-ข่าวทำเนียบรัฐบาล-"14 ราชสีห์ครุฑทองคำ" มท.1 เป็นประธานมอบเกียรติบัตรและเข็มเชิดชูเกียรติ 14 ข้าราชการพลเรือนดีเด่น (ครุฑทองคำ) ประจำปี 2565 ของกรมในสังกัดกระทรวงมหาดไทย
วันจันทร์ที่ 3 เมษายน 2566
03/04/2566
"14 ราชสีห์ครุฑทองคํา" มท.1 เป็นประธานมอบเกียรติบัตรและเข็มเชิดชูเกียรติ 14 ข้าราชการพลเรือนดีเด่น (ครุฑทองคํา) ประจําปี 2565 ของกรมในสังกัดกระทรวงมหาดไทย
"14 ราชสีห์ครุฑทองคํา" มท.1 เป็นประธานมอบเกียรติบัตรและเข็มเชิดชูเกียรติ 14 ข้าราชการพลเรือนดีเด่น (ครุฑทองคํา) ประจําปี 2565 ของกรมในสังกัดกระทรวงมหาดไทย เน้นย้ํา ปฏิบัติตนให้เป็นแบบอย่างที่ดี ธํารงรักษาไว้ซึ่งคุณงามความดีฯ
"14 ราชสีห์ครุฑทองคํา" มท.1 เป็นประธานมอบเกียรติบัตรและเข็มเชิดชูเกียรติ 14 ข้าราชการพลเรือนดีเด่น (ครุฑทองคํา) ประจําปี 2565 ของกรมในสังกัดกระทรวงมหาดไทย เน้นย้ํา ปฏิบัติตนให้เป็นแบบอย่างที่ดี ธํารงรักษาไว้ซึ่งคุณงามความดีให้สมกับคําว่า “ข้าราชการพลเรือนดีเด่น” สืบไป
วันนี้ (3 เม.ย. 66) เวลา 09.30 น. ที่ห้องประชุมราชสีห์ ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี 2565 ของส่วนราชการระดับกรมในสังกัดกระทรวงมหาดไทย โดยมี นายสมคิด จันทมฤก รองปลัดกระทรวงมหาดไทยด้านบริหาร นายปรีชา เดชพันธุ์ หัวหน้าผู้ตรวจราชการกระทรวงมหาดไทย นายกองเอก ชยาวุธ จันทร อธิบดีกรมที่ดิน นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นางสาวชัชดาพร บุญพีระณัชรองอธิบดีกรมป้องกันและบรรเทาสาธารณภัย นางสาวปาณิสรา กาญจนะจิตรา ผู้ช่วยปลัดกระทรวงมหาดไทย นางวรสุดา รัตนสุคนธ์ ผู้ช่วยปลัดกระทรวงมหาดไทย ผู้บริหารสํานักงานปลัดกระทรวงมหาดไทย ผู้ได้รับคัดเลือกเป็นข้าราชการพลเรือนดีเด่น จํานวน 14 ราย ข้าราชการ พนักงาน เจ้าหน้าที่ ในสังกัดกระทรวงมหาดไทย ร่วมในพิธี
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวแสดงความยินดีและให้โอวาท ความว่า “ข้าราชการ” ถือว่าเป็นผู้มีบทบาทหน้าที่สําคัญในการบริหารราชการแผ่นดินเพื่อประเทศชาติและประชาชนในฐานะผู้ที่กระทํากิจการและงานของพระราชา ดังนั้น "ข้าราชการ" จึงถือเป็นคําที่ศักดิ์สิทธิ์ มีเกียรติ และมีความหมายลึกซึ้ง นอกจากนี้ "ข้าราชการ" ยังถือเป็นกําลังสําคัญในการร่วมมือกับประชาชนเพื่อพัฒนาประเทศ โดยจะต้องปฏิบัติหน้าที่ด้วยความถูกต้องซื่อสัตย์สุจริต และเป็นธรรม ด้วยความพากเพียรอุตสาหะ โดยเฉพาะอย่างยิ่ง ในท่ามกลางความท้าทาย ทั้งด้านเศรษฐกิจ สังคม สิ่งแวดล้อมที่เปลี่ยนแปลงอย่างรวดเร็ว ซึ่งสอดคล้องกับคําขวัญวันข้าราชการพลเรือน ประจําปีพุทธศักราช 2566 ภายใต้หัวข้อ “ข้าราชการวิถีใหม่ ใฝ่คุณธรรม บริการเชิงรุก สร้างสุขให้ประชาชน”
"การที่ทุกท่านได้รับการคัดเลือกเป็นข้าราชการพลเรือนดีเด่น ประจําปีพุทธศักราช 2565 นั้น ย่อมเป็นที่ประจักษ์ในเบื้องต้นแล้วว่า ทุกท่านได้ทุ่มเทกําลังกาย กําลังใจ ความรู้และความสามารถ ในการปฏิบัติหน้าที่ เพื่อพัฒนาประเทศชาติและบําบัดทุกข์ บํารุงสุข ให้กับพี่น้องประชาชนอย่างแท้จริง จึงขอชื่นชมและขอแสดงความยินดีกับทุกท่าน ที่ได้รับรางวัล "ข้าราชการพลเรือนดีเด่น ประจําปีพุทธศักราช 2565" ในครั้งนี้ และหวังเป็นอย่างยิ่งว่า ทุกท่านจะมุ่งมั่นปฏิบัติหน้าที่ และปฏิบัติตนให้เป็นแบบอย่างที่ดีแก่ข้าราชการพลเรือนผู้อื่น รวมทั้งจะธํารงรักษาไว้ซึ่งคุณงามความดีของตนให้สมกับคําว่า “ข้าราชการพลเรือนดีเด่น” สืบไป" มท.1 กล่าวเน้นย้ํา
นายสมคิด จันทมฤก รองปลัดกระทรวงมหาดไทยด้านบริหาร กล่าวว่า กระทรวงมหาดไทยโดยส่วนราชการระดับกรมในสังกัด ได้ดําเนินการคัดเลือกข้าราชการตามหลักเกณฑ์และวิธีการที่คณะอนุกรรมการคัดเลือกข้าราชการพลเรือนดีเด่นกําหนด เสนอรายชื่อเข้ารับรางวัลข้าราชการพลเรือนดีเด่น ประจําปีพุทธศักราช 2565 เพื่อเป็นการเชิดชูเกียรติและเป็นเกียรติประวัติแก่ข้าราชการพลเรือน และในการประชุมคณะอนุกรรมการคัดเลือกข้าราชการพลเรือนดีเด่น ครั้งที่ 1/2566 เมื่อวันที่ 17 มีนาคม 2566 ที่ประชุมมีมติเห็นชอบรายชื่อข้าราชการพลเรือนดีเด่นของกระทรวงมหาดไทย ประจําปีพุทธศักราช 2565 จํานวน 14 ราย ตามที่กระทรวงมหาดไทยเสนอ ซึ่งกระทรวงมหาดไทย ได้จัดพิธีมอบเกียรติบัตรและเข็มเชิดชูเกียรติ ข้าราชการพลเรือนดีเด่น ประจําปีพุทธศักราช 2565 ขึ้นโดยผู้ได้รับการคัดเลือกเป็นข้าราชการพลเรือนดีเด่นจะได้รับรางวัลเพื่อยกย่องเชิดชูเกียรติ ได้แก่ 1. เข็มเชิดชูเกียรติ (ครุฑทองคํา) 2. เกียรติบัตรยกย่องเชิดชูเกียรติ และ 3. ได้รับการบันทึกประวัติในหนังสือที่ระลึกข้าราชการพลเรือนดีเด่น ประจําปี พ.ศ. 2565 ทั้งนี้ มีผู้ได้รับคัดเลือกเป็นข้าราชการพลเรือนดีเด่น จํานวนกรมละ 2 ราย รวม 14 รายได้แก่
1) นายวีระชัย ประเสริฐโส ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงมหาดไทย เป็นผู้ขับเคลื่อนกิจกรรม "ผู้ว่าฯ พาใส่ผ้าไทย ทําบุญใส่บาตรกับช้างทุกวันเสาร์" เป็นประจําทุกวันเสาร์ บริเวณลานพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว ศาลากลางจังหวัดสุรินทร์ (หลังเก่า) เพื่อสนับสนุนส่งเสริมการสวมใส่ผ้าไทยและกระตุ้นสังคมส่วนรวม การอนุรักษ์ วัฒนธรรมประเพณีอันดีงาม เพื่อกล่อมเกลาจิตใจด้วยวิถีพุทธ
2) นายศิริพงศ์ อริยสุนทร นักประชาสัมพันธ์ชํานาญการพิเศษ สํานักงานปลัดกระทรวงมหาดไทย เป็นผู้ดําเนินการจัดทําข่าวมหาดไทยในรูปแบบข่าวเชิงนโยบายเพื่อสร้างความรับรู้เข้าใจกับประชาชน และพัฒนาช่องทางการสื่อสารผ่านสื่อสมัยใหม่ (New Media) โดยส่วนราชการและหน่วยงานในสังกัดกระทรวงมหาดไทย จังหวัด อําเภอ และภาคีเครือข่ายที่เกี่ยวข้องสามารถนําข้อมูลเนื้อหาของข่าวไปขยายผลในเชิงปฏิบัติและกํากับติดตามการทํางานตามนโยบายของผู้บริหารระดับสูงเพื่อทําให้เกิดการปฏิบัติราชการที่มีประสิทธิภาพและสนองตอบต่อความต้องการของประชาชน
3) นายประคอง มหาไวย นักจัดการงานทั่วไปชํานาญการ กรมการปกครอง เป็นผู้ได้รับคัดเลือกให้รับรางวัลบุคลากรดีเด่นทางด้านการทะเบียน ประจําสํานักทะเบียนดีเด่นประเภทสํานักทะเบียนอําเภอ จํานวนประชากรตั้งแต่ 80,001 คนขึ้นไป ประจําปี พ.ศ. 2556
4) นายเกรียงไกร เตชะวรางกุล เจ้าพนักงานปกครองชํานาญการ กรมการปกครอง เป็นผู้จัดทําแผนการปรับปรุงการกําหนดตําแหน่งเป็นระดับที่สูงขึ้นของกรมการปกครอง ประจําปีงบประมาณ พ.ศ. 2566 - 2568 จํานวน 445 ตําแหน่ง และแผนการปรับปรุงการกําหนดตําแหน่งประเภทวิชาการ ระดับปฏิบัติการ/ชํานาญการ และตําแหน่งประเภททั่วไป ระดับปฏิบัติงาน/ชํานาญงาน จํานวน 476 ตําแหน่ง
5) นางจันทิมา โจนส์ นักวิเทศสัมพันธ์ชํานาญการ กรมการพัฒนาชุมชน เป็นผู้ดําเนินงานโครงการพัฒนาชุมชน 2565 ครั้งที่ 11 วาระครบรอบ 60 ปี กรมการพัฒนาชุมชน และโครงการส่งเสริมความเป็นผู้ประกอบการชุมชน (Project for Community-based Enterpreneurship Promotion)
6) นางสาวณัฐพัชร์ แสงทอง นักวิชาการพัฒนาชุมชนชํานาญการ กรมการพัฒนาชุมชน ได้ดําเนินการช่วยเหลือผู้ผลิต ผู้ประกอบการ OTOP และชุมชนท่องเที่ยวที่ได้รับผลกระทบจากการแพร่ระบาดของโรคโควิด-19 รวมทั้งส่งเสริมผู้ประกอบการทอผ้าของจังหวัดตราด
7) นางตวงรัตน์ จันทรประดิษฐ์ ผู้เชี่ยวชาญเฉพาะด้านสารสนเทศการที่ดิน กรมที่ดิน เป็นผู้ดําเนินการติดตั้งระบบงานตามโครงการพัฒนาระบบสารสนเทศที่ดิน ระยะที่ 2 ให้กับสํานักงานที่ดินจังหวัด/สาขา/ส่วนแยก จํานวน 73 แห่ง และดําเนินการสนับสนุนการเป็นสํานักงานที่ดินอิเล็กทรอนิกส์และสํานักงานที่ดินอิเล็กทรอนิกส์ต่างสํานักงานแบบออนไลน์ในสํานักงานที่ดินกรุงเทพมหานคร และสาขา 17 แห่ง และโครงการก่อสร้างอาคารศูนย์สารสนเทศที่ดิน กรมที่ดิน
8) นายสงกรานต์ วรรณรัตน์ นักวิชาการพัสดุชํานาญการพิเศษ กรมที่ดิน เป็นผู้ดําเนินการบริหารสัญญาโครงการพัฒนาระบบสารสนเทศที่ดิน (ระยะที่ 2) และดําเนินการจัดซื้อครุภัณฑ์สํารวจโครงการเพิ่มประสิทธิภาพการรังวัดที่ดินด้วยระบบดาวเทียม (RTK GNSS Network)
9) นายรัฐธิปัตย์ ปางวัชรากร นักวิเคราะห์นโยบายและแผนชํานาญการพิเศษ กรมป้องกันและบรรเทาสาธารณภัย เป็นผู้ยกร่างจัดทําแผนการป้องกันและบรรเทาสาธารณภัยแห่งชาติ พ.ศ. 2564-2570 และการยกระดับความร่วมมือระหว่างพลเรือน-ทหารว่าด้วยการจัดการความเสี่ยงจากสาธารณภัย เพื่อเสริมสร้างความร่วมมือในการปฏิบัติงานด้านการจัดการความเสี่ยงจากสาธารณภัยกับหน่วยทหาร อันเป็นแนวคิดต้นแบบเพื่อประยุกต์ใช้สําหรับการปฏิบัติงานร่วมกับหน่วยงานภาคีเครือข่าย
10) นายกิตติบดี ชินโคตรพงศ์ นักวิเคราะห์นโยบายและแผนชํานาญการ กรมป้องกันและบรรเทาสาธารณภัย เป็นผู้จัดทําคําของบประมาณรายจ่ายประจําปีและการบริหารงบประมาณรายจ่ายประจําปี และคําขอรับการสนับสนุนงบประมาณรายจ่ายประจําปีงบประมาณ พ.ศ. 2561 งบกลาง เพื่อดําเนินโครงการความร่วมมือระหว่างกระทรวงมหาดไทย โดยกรมป้องกันและบรรเทาสาธารณภัยกับกองทัพบกในการจัดหาอากาศยานปีกหมุน (Helicopter) เพิ่มประสิทธิภาพในการแก้ไขปัญหาสาธารณภัย
11) นางฤชุมาน ฐานสุพร นักผังเมืองชํานาญการพิเศษ กรมโยธาธิการและผังเมือง เป็นผู้ดําเนินการกํากับดูแล และขับเคลื่อนงานผังเมืองรวมจังหวัดในพื้นที่ภาคเหนือ ภาคกลาง และภาคตะวันออก ให้ประกาศใช้บังคับครอบคลุมทั้งประเทศ
12) นายวิโรจน์ พุ่มพวง นายช่างโยธาอาวุโส กรมโยธาธิการและผังเมือง เป็นผู้ควบคุมงานโครงการนําร่องเพื่อแก้ไขปัญหาขยะมูลฝอยในพื้นที่จังหวัดพระนครศรีอยุธยา และเป็นผู้ควบคุมงานโครงการก่อสร้างระบบป้องกันน้ําท่วมพื้นที่ชุมชนป่าโมก อําเภอป่าโมก จังหวัดอ่างทอง เพื่อแก้ไขปัญหาขยะมูลฝอย และปัญหาความเดือดร้อนจากสถานการณ์อุทกภัยอย่างยั่งยืนให้กับประชาชน
13) นางสาวลัดดาวรรณ น้อยอรุณ นักวิเคราะห์นโยบายและแผนชํานาญการพิเศษ กรมส่งเสริมการปกครองท้องถิ่น เป็นผู้รับผิดชอบการบริหารจัดการประเมินประสิทธิภาพขององค์กรปกครองส่วนท้องถิ่น เพื่อให้องค์กรปกครองส่วนท้องถิ่นมีประสิทธิภาพเพิ่มขึ้น และเป็นผู้จัดทําร่างระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 เพื่อเพิ่มศักยภาพและความเข้มแข็งของชุมชนให้สามารถแก้ไขปัญหาและพัฒนาพื้นที่เพื่อตอบสนองความต้องการของประชาชนในชุมชน อันจะนําไปสู่การสร้างความเสมอภาคและลดความเหลื่อมล้ําในสังคม
14) นายธณาวุธ เหล่าเจริญพาณิชย์ นิติกรชํานาญการ กรมส่งเสริมการปกครองท้องถิ่น เป็นผู้ดําเนินการจัดทําประมวลจริยธรรมสมาชิกสภาท้องถิ่นและประมวลจริยธรรมผู้บริหารท้องถิ่น และจัดทําคู่มือเกี่ยวกับการกํากับดูแล และเกี่ยวกับการปฏิบัติงานด้านกฎหมายขององค์กรปกครองส่วนท้องถิ่น